Document ID: 32002R1602

32002R1602
L 242/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1602/2002 НА КОМИСИЯТА
от 9 септември 2002 година
за определяне на подробни правила за прилагане на Директива 1999/105/ЕО на Съвета относно разрешаването на държава-членка да забранява търговията с определен горски репродуктивен материал до краен потребител
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/105/ЕО на Съвета от 22 декември 1999 г. относно търговията с горски репродуктивен материал (1), и по-специално член 17, параграф 3 от нея,
като има предвид, че:
(1)
В съответствие с член 17, параграф 1 от Директива 1999/105/ЕО държавите-членки следят горският репродуктивен материал, пускан за продажба в съответствие с разпоредбите на споменатата директива, да не подлежи, от гледна точка на изискванията за неговите характеристики, прегледа и контрола, етикетирането и запечатването, на ограничения относно търговията, освен предвидените в настоящата директива.
(2)
В някои случаи на държава-членка може да бъде разрешено да забрани търговията до краен потребител, за засяване или за засаждане на нейна територия, на определен горски репродуктивен материал, който е непригоден за употреба на територията ѝ.
(3)
Това разрешаване се извършва само ако има основание да се смята, че използването на този репродуктивен материал би могло, поради неговите фенотипни или генетични характеристики, да окаже неблагоприятно въздействие върху горското стопанство, околната среда, генофонда или биологичното разнообразие на територията на съответната държава-членка.
(4)
С оглед възможността на Комисията да се произнесе при пълно познаване на фактите, следва към искането за разрешаване да се приложат доказателствата и исканите сведения, установяващи, по-специално, района на произход или произхода на горския репродуктивен материал, както и резултатите от опитите, научните изследвания и лесовъдната практика. Следва да се уточни естеството на исканата информация.
(5)
С оглед да се съдейства на държава-членка да състави своето искане, останалите държави-членки ѝ предоставят, по нейна молба, цялата полезна информация за района на произход или за произхода на съответния материал, както и националните списъци на базовия източник, предназначен за производството на горски репродуктивен материал.
(6)
Копие от искането се изпраща на държавата-членка, в която се намира районът на произход или произходът, с оглед същата да има възможност да представи своята гледна точка на Комисията.
(7)
Мерките, предвидени в настоящия регламент, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩИЯ РЕГЛАМЕНТ:
Член 1
1. Държава-членка, желаеща да получи разрешение да забрани търговията до краен потребител с определен горски репродуктивен материал в съответствие с член 17, параграф 2 от Директива 1999/105/ЕО, подава заявление в Комисията, като уточнява основанията, поради които критериите, определени в член 17, параграф 2, по нейно мнение са изпълнени. Заявлението се придружава от всички налични данни и доказателства, посочени в параграфи 2-5.
2. Към заявлението се прилагат картите и обозначенията, отнасящи се до района на произход или до произхода на съответния материал, както и документите, показващи различията в климатичните и екологичните данни на съответната територия, дадени в приложението.
3. Представят се резултатите от опитите и от научните изследвания, както и резултатите от лесовъдската практика, установяващи, че употребата на този материал е непригодна за цялата или за част от територията, за която се предлага забраната. Сведенията и редът за опитите, такива като местонахождението, метода за оценка и анализа на данните, се съобщават. Опитите се провеждат върху съответни типове участъци в съответствие с изискванията, посочени в точка 1 от приложение V към Директива 1999/105/ЕО. Следва също да се представят данни за лицата, провели опитите, и да се посочи дали резултатите са били подложени на насрещна проверка, или са били публикувани.
4. Във връзка с резултатите от научните изследвания се представят подробностите за изследванията, по-специално местонахождение, източниците на данните, метода за оценка, както и резултатите от данните.
5. Във връзка с резултатите от лесовъдната практика се представят информацията и документите относно запазването и създаването на горския репродуктивен материал, по-специално вегетационния му период.
Член 2
В случай на заявления за забрана на търговията с горски репродуктивен материал, принадлежащ към категориите „идентифициран материал“ или „селекциониран материал“ и произхождащ от одобрен базов източник под формата на семена или насаждения, държавата-членка, искаща забраната на съответния материал, представя оценка за непригодността на същия предвид района на произход.
Член 3
В случай на заявления за забрана на търговията с репродуктивен материал, принадлежащ към категориите „окачествен материал“ или „изпитан материал“ и произхождащ от одобрен базов източник под формата на семепроизводствени градини, родители на фамилия, клонове или клонова колекция, държавата-членка, искаща забраната на материал, представя оценка за непригодността на същия за всяка одобрена единица, като се позовава на отделните одобрени източници.
Освен данните, посочени в член 10 от Директива 1999/105/ЕО, следните сведения се представят при поискване:
а)
критерии за селекция, използвани за компонентите на базовия материал,
б)
състав на базовия източник,
в)
район/и на произход, в който/които оригиналните компоненти са били селекционирани.
Член 4
1. С оглед да се съдейства на държавата-членка да състави заявлението, посочено в член 1, останалите държави-членки ѝ предоставят, по нейна молба, картите и сведенията за климатичните и екологичните условия в района на произход на горския репродуктивен материал, за който се иска разрешаване за забрана на търговията до краен потребител.
2. Когато е подадено заявление за разрешаване в Комисията, копие от това заявление се изпраща на държавата-членка, в която се намира районът на произход или произходът на материала, подлежащ на забрана.
3. Държавите-членки, посочени в параграф 2, разполагат със срок от три месеца, за да разгледат заявлението и да информират Комисията за своята позиция. В основателни случаи Комисията може, по искане на държавата-членка, да удължи този срок.
Член 5
Настоящият регламент влиза в сила на двадесетия ден след публикуването му в Официален вестник на Европейските общности.
Той се прилага от 1 януари 2003 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 септември 2002 година.

Labels: 12
7
4
6